308 
Nyssace.® sunt forsan Aucubaceis et Helvingiaceis collaterales, 
Alangiaceis ex mente Lindleyi affinitate proximae, formam 
forsan earum inferiorem apetalam constituentes. 
Nyssaceae a recentioribus nonnullis familiam sui juris constituere exi- 
stimantur, quam ad viciniam Santalacearum retulit Endlicher, inter Com- 
bretaceas vero et Rhizophoreas disposuit Brongniart. Lindiey, contra, Nys- 
sam inter ipsas Alangiaceas recepit. Ignota mihi positione gemmulae omne 
de hac re judicium praematurum puto; ipse hoc loco auctoritate Lindleyi 
tantum ductus fui. 
Ai.anoiacejj Cornaceis affinitate proximae habentur, et iisdem 
collaterales, embryone magis evoluto intra albumen parcius 
insignes, forsan Nyssacearum formam superiorem corolla- 
tam constituentes. 
DeCandolle, qui Alangiacearum ordinem primus indicavit, easdem cum 
Myrtaceis et Combretaceis comparavit, et ordini inter Melastomaceas et 
Philadelpheas locum concessit. Judice R. Brown Hamamelideis accederet; 
et a Brongniart quoque inter Hamamelideas et Bruniaceas, adposito dubio, 
enumeratur. Endlicher inter Combretaceas et Rhizophoreas, Lindiey inter 
Combretaceas et Chamaelauciaceas disposuerunt. Bennet affinitatem sum- 
mam cum Corneis urget; ita quoque Clarke (Hook. Journ. Bot. 18oO), 
qui Begoniaceas nec admodum remotas censet. Adr. de Jussieu Alangia- 
ceas prope Corneas quoque posuit. 
De .Alangieis nullas observationes proprias afferendas habeo. Ex iis 
vero, quae de iis dixerunt Bennet, Hooker fil. (FI. Nov. Zel. sub Ven- 
nantia) et Clarke, Cornaceis proximas esse, vix dubium videretur. Gem- 
mulam apotropam expressis verbis descripsit Clarke, et ita quoque a Grif- 
fith (Icon. Flant. Asiat.) depingitur. Hinc nec cum Hamamelideis aut 
Bruniaceis, nec cum Combretaceis et Rhizophoreis, quarum omnium gem- 
mulcE epitropae, me judice, quaedam Alangiearum affinitas. Melastomaceee, 
Philadelpheae et Begoniaceae nec majori jure cum iis comparantur. .4 Cor- 
naceis pluralitate partium floris fperianthii, staminum, carpellorum), nec 
non embryone magis ut videtur evoluto, praecipue diversae videntur. 
Halesiace^ sunt fere Cotfeaceis Caprifoliaceisque analogae, Alan- 
giaceis forsan formam gamopetalam constituentes, qualem 
Coffeaceae Corneis. (Tab. XXII. fig. 16-17.) 
Halesia a Linnaeo cum Spathelia et Styrace aliisque heterogeneis in 
sectionem propriam Bicornium relegata fuit; a Jussieuo una cum Styrace 
inter Ebenaceas, quibus Symploceas quoque retulit, recipiebatur. Sequen- 
tes systematici Styraceas ordinem sui juris considerantes, Halesiam et Sym- 
ploceas huic aut adnumerarunt aut saltim proximas posuerunt. Endlicher, 
Genera plantarum scribens, Halesieas ordinem proprium judicasse videtur, 
quem tamen ipse jam in Enchiridio abolevit; Halesiam enim et Symplocos 
